Գրիգորյանի դիրքորոշումներն այս հարցի շուրջ կայծակնային արագությամբ են փոփոխվում։ Դեռ ս.թ. հուլիսի 11-ին «ԵՀՄՖ»-ն հայտարարություն տարածեց, որում նա անուղղակի գովում է դեսպանության գործողությունները։ Ցիտում եմ. «Ի պատիվ ՀՀ ԱԳ նոր նախարարի՝ տեղեկացնում ենք, որ առաջին անգամ կատարվեց ճիշտ քայլ եւ արձագանք ստացավ ԵՀՄՖ-ի տեղեկատվությունն առ այն, որ Չեխիան եւ Սլովակիան կատարել են խայտառակ գործարք՝ զինելով Ադրբեջանին Հայաստանի դեմ նախատեսված խիստ մահաբեր ռազմական տեխնիկայով: Օրերս սլովակյան ԶԼՄ-ներում հայտնվեց Չեխիայում եւ Սլովակիայում ՀՀ դեսպանի հետ հարցազրույց, որը ծառայեց իր նպատակին…»: Տասն օր չանցած նա սկսում է վերջին խոսքերով փնովել ԱԳՆ-ին եւ ինձ։ Ինչպե՞ս հասկանալ։ Ես, իհարկե, բացատրությունն ունեմ, բայց չխոսենք դրա մասին, այն չափազանց ճղճիմ է։